section_heading: Radnja
paragraph_text: Jedne noći, Tenma se probudi s hitnim pozivom iz bolnice da stigne tamo zbog važne situacije. Naime, riječ je o tome da život gradonačelnika Düsseldorfa visi na koncu. S druge strane, u bolnicu su stigli blizanci iz Liebert familije, nakon što su roditelji nađeni mrtvi u kući. Kći je duboko potresena, a brat blizanac je nađen s metkom u glavi. Tenma je poslan na operiranje gradonačelnika dok su ostali na operiranje dječaka. Tenma se prisjeća patnje žene čiji je muž, obični Turski radnik preminuo jer ga Tenma nije operirao a još je ranije stigao od opernog pjevača F. Rosenbacha kojem je život spašen od strane Tenme. Doktor je razočaran političkom sklonošću bolnice koja utječe na postupanje s pacijentima te razaznaje da se najviše brine o imućnim pacijentima koji pridonose financijskom stanju bolnice. Tenma odbija šefov zahtjev da operira gradonačelnika te se opredijeli na operaciju dječaka koji je ranije stigao u bolnicu i time riskira svoju karijeru. Operacije je prošla uspješno, dječak je spašen dok je gradonačelnik preminuo. Kao rezultat, Tenma izgubi povjerenje direktora i mnogih kolega, buduću poziciju te ga napušta zaručnica. Nedugo zatim, direktor Heinemann, njegov glasnik, Oppenheim i treći, njegov nasljednik, Dr. Boyer su nađeni mrtvi. U međuvremenu, blizanci su nestali iz bolnice. Naravno, policiji je glavni osumnjičenik, Tenma.